Loomulik on, kui Lembitu sõjakäiku Pihkvasse peale rahutegemist, "omavahelist" rahulepingut Läti-Liivi-Eesti vahel, sündida lasta. See on arusaadav ja kokkukõlas sündmustikuga ning poliitilise situatsiooniga. Kuid vahele­kiiluja ei tahagi arvestada tõeoludega, tema ülesandeks on just neid tõeolusid segada, neid vales valguses paista lasta, et Lembitu  resp. eestlaste prestiiži vähendada, mäherdune prestiiž algkroonikas liig tähtsana oli kujutatud.